เป็นประจำเดือน วันที่ 20 ก.ย. จนถึงประมาณวันที่ 24 เลือดแดงๆเริ่มหมด 25-26 ก.ย. ก็เป็นเลือดสีน้ำตาลอ่อนแทน และมี พสพ. วันที่ 28 ก.ย. ละทานยาคุมฉุกเฉินไป และมี พสพ. วันที่ 1 ต.ค. และก็กินยาคุมฉุกเฉินไปอีกค่ะ เท่ากับมี พสพ. 2 รอบ และก็กินยาคุมฉุกเฉิน ทั้ง 2 รอบเลยค่ะ หลั่งนอกทั้ง 2 รอบ ตอนกินยารอบแรก ไม่มีอาการอะไรนะคะ แต่รอบ 2 ที่กินยาไป มีตกขาวค่ะ ไหลมาเป็นช่วงๆ ลักษณะเหมือนแป้งเปียก ไม่มีกลิ่น ไม่คัน ค่ะ อยากรู้ว่า 1.เป็นผลข้างเคียงของยาที่กินติดๆกันรึเปล่าคะ อันตรายอะไรมั้ย หรือเป็นอะไรมั้ยคะ 2.มีโอกาสท้องมั้ยคะ เพราะกิน 2 ครั้งในไม่ถึงอาทิตย์ค่ะ
สวัสดีค่ะ ยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนหลังการใช้ยาภายในประมาณ 1-2 สัปดาห์อาจมีผลข้างเคียงยาเรื่องเลือดออกผิดปกติทางช่องคลอดตามมาได้ การมีเลือดออกไม่ได้บ่งบอกว่าตั้งครรภ์หรือไม่ถ้าไม่แน่ใจ หรือรอบเดือนไม่มาตามปกติ ควรยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไปการกินยาคุมฉุกเฉินหลายๆครั้งในรอบเดือน อาจเพิ่มโอกาสการเกิดผลช้างเคียงยา และอาจทำให้ประสิทธิภาพโดยรวมของยาลดลงได้ ดังนั้นถ้าจะมีเพศสัมพันธ์บ่อยๆ ควรใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน